Lav et referat af nedenstående tekst:

Tekst:
Det var meningen, at det skulle åbne øjnene for den handicappede arbejdskraft, men meget få virksomheder har været interesseret i tilbuddet. - Vi er rigtig kede af, at der ikke er flere virksomheder tilmeldt, for vi holder netop konferencen, fordi vi gerne vil illustrere for virksomhederne, at det ikke er så besværligt at have ansat mennesker med en nedsat funktionsevne, siger Inger Steen Møller fra Beskæftigelsesrådet til P4 Nordjylland. Konferencen holdes på Hotel Hvide Hus og starter klokken 14 i dag. Her kommer både arbejdsgivere og flexjobbere for at dele ud af deres erfaring.

Referat:
En konference om job til handicappede har fået meget få tilmeldinger fra nordjyske virksomheder. Det er vi kede af, siger Beskæftigelsesrådet.